20/01/2014 | Administración LocalMunicipal
Arteixo
Persoal
Convocatoria e bases para a cobertura temporal, dunha praza do posto de arquitecto técnico-aparellador funcionario interino

É obxecto das presentes Bases a aprobación da Convocatoria e regulación das Bases do proceso selectivo para a cobertura temporal, trámite de urxencia, persoal funcionario interino, ( art.10.1 do EBEP), do posto de Arquitecto técnico-Aparellador/a, dotada coas retribucións correspondentes ao grupo A2, nivel/ complemento destino 22 (art.76 e concordantes da lei 7/2007), a través de procedemento de concurso- oposición. As funcións do posto convocado son as propias establecidas no Catálogo de postos en vixencia Para tomar parte no proceso selectivo, os aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro Estado membro da Comunidade Europea nos termos previstos nos art.57 e 58, e disposición derogatoria única da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000 de 11 de xaneiro, sobre dereitos e liberdades dos estranxeiros en España. b. Ter cumpridos os 16 anos de idade e non exceder da idade máxima de xubiliación forzosa ( modificación introducida polo art.56.1. c) da lei 7/2007 c. Estar en posesión do título de Diplomado en Arquitectura técnica / Aparellador (segundo Catálogo de postos de traballo en vixencia, requisitos de titulación do posto de TAE) d. Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada ( ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando si precisan adaptacións para realización das probas e espeficiando tales adaptacións. e. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases) a. As instancias solicitando tomar parte no proceso selectivo dirixiranse á Carlos Sebastian De Bona Amoah, presentándose preferentemente no REXISTRO XERAL do mesmo (dada a urxencia na dotación deste posto, os aspirantes que presentaren a Instancia en calquera das formas previstas no artigo 38.4 da Lei 30/92 de 26 de novembro, do Réxime Xurídico das Administracións Públicas e do Procedemento Administrativo Común, deberán remitir por Fax copia da Instancia sellada ao número 981- 602417 dentro do prazo sinalado) no prazo de 20 días naturais, contados a partir do seguinte ao da publicación de anuncio de convocatoria nun Diario dos de maior tirada provincial, e se teñan publicadas as bases no taboleiro de edictos da Corporación, así como comprementariamente, anuncio de convocatoria no BOP de A Coruña e na web Municipal. b. A instancia irá inexcusábelmente acompañada da seguinte DOCUMENTACIÓN: - Fotocopia cotexada do DNI (no seu defecto, resgardo do DNI, pasaporte ou carné de conducir). - Fotocopia cotexada da titulación requerida para o acceso ao posto - Sendas Relacións dos méritos ( académicos e profesionais) ordeados e calificados polo/a aspirante segundo Baremo contido nestas Bases acreditados coa fotocopia cotexada de tódolos méritos académicos e profesionais alegados. Os méritos profesionais deberán acreditarse con copia cotexada dos contratos de traballo MAILO Informe de Vida laboral ou no caso de Administracións públicas Certificado expedido polo Fedatario público da Admón maila copia do contrato e/ou nomeamento. - Declaración xurada específica dos requisitos contemplados na Base 2º d) e ) ou, no seu caso, declaración contida no Modelo de Instancia adxunto as presentes Bases. - Carta de pagamento de ter aboado os dereitos de exame nos servizos económicos municipais (Tesourería) ou certificado do Servizo público de emprego ( INEM) polo que se acredite a exención do pagamento de tasas por situación de desempregado de longa duración (de conformidade ao establecido na ordenanza fiscal nº 11). Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos do pagamento das tasas de dereito de exame, aqueles aspirantes que acrediten minusvalía e/ou situación de desemprego de longa duración ( a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. c. Os dereitos de exame establécense en 30´20 €, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, isto é unicamente a aqueles aspirantes que resulten excluidos na Listaxe definitiva. d. Expirado o prazo de presentación de instancias a Alcaldía-Presidencia dictará Resolución a maior brevidade posibel, dado o trámite de urxencia desta convocatoria, polo que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación. No caso de non existires aspirantes excluidos, poderase elevar a definitiva a listaxe provisional na mesma resolución, dando inicio ao proceso selectivo.4.1.- Publicarase no taboleiro de Edictos da Casa do Concello a relación definitiva de aspirantes admitidos e excluídos, a composición nominativa do Tribunal cualificador cos titulares e suplentes e o lugar, composto en base ao principio de idoneidade e especialidade e segundo o establecido na Lei 7/2007 e Lei de igualdade do Home e da muller. Asemade, na mesma resolución determinarase o día e hora de comezo do proceso selectivo. Comezado este, a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase no taboleiro de Edictos da Casa do Concello ( e sempre que sexa posibel, con carácter non preceptivo e complementario na webb. Municipal). 4.2.- Coa finalidade de facilitar o acceso á información dos aspirantes e, sempre con carácter complementario, tanto as Convocatorias e Bases, como os anuncios de calificacións, chamamento a exercicios, etc serán publicadas na webb. municipal, toda vez sexa realizada a publicación no taboleiro de Edictos. Asemade, tamén aparecerán, sempre que sexa posibel, as calificacións numéricas co nome a apelidos dos aspirantes que acaden a consideración de Apto, así como o nome e apelidos dos aspirantes que resulten non aptos e os non presentados. Tales publicacións na webb. municipal non terán validez a efectos de cómputo de prazos e, asemade, a información de carácter persoal contida nas mesmas será posibel baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos personais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo central de Información sobre prazos de presentación de instancias, documentación, listaxes de admisión de aspirantes, chamamento a exercicios, calificacións obtidas ou similares. As consultas sobor o contido das Bases ou sobre posibels interpretacións, dúbidas e/ou cuestións incidentais únicamente poderán ser atendidas polo Dpto. de RR. HH(telefónicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal calificador designado no proceso selectivo.4.4.- Os aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.4.5.- Para determinar a orde de actuación dos aspirantes naqueles exercicios que non poidan celebrarse conxuntamente, actuarase por orden alfabética, segundo sorteo realizado o pasado 15 de xaneiro en base á Resolución de 10 de xaneiro 2012, da Consellería de Facenda; isto é, comezarase por aqueles aspirantes que o primeiro apelido comece pola letra “X”. No suposto de que non exista aspirante ningún co primeiro apelido que comece pola letra “X” pasarase á letra “A ” e así sucesivamente.4.6.- O Tribunal poderá requirir aos aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos aspirantes, sempre que o Tribunal así o estime pertinente pola lóxica do desenvolvemento do proceso selectivo, os aspirantes serán chamados, en chamamento único, polo Secretaria/o actuante do Tribunal debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.7.- Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, excluirase da mesma previa audiencia do interesado, comunicándollo no mesmo día á autoridade que convocou o proceso selectivo. O Proceso selectivo consistirá nun CONCURSO – OPOSICIÓN LIBRE, conformada polas seguintes fases e correspondentes exercicios.1ª Fase: CONCURSO DE MERITOS; Carácter previo e non eliminatorio ( suporá o 40% da puntuación total do proceso selectivo, de xeito que a puntuación máxima que é posible acadar é de 40 puntos sobre un total de 100 puntos ) O concurso de méritos será realizado en base ao seguinte Baremo de méritos - FORMACIÓN ACADÉMICA ( ate un máximo de 10 puntos, non sendo resultado das puntuacións máximas dos diferentes epígrafes) Unicamente serán valorados aqueles méritos formativos realizados por centros homologados, colexios profesionais, sindicatos, Admóns públicas e similares acreditados oficialmente. No suposto de non figurar o número de horas lectivas ( ou conversión de equivalencia, ex: créditos ), será considerada a puntuación menor. A valoración dos distintos cursos é excluinte, de xeito que non poderá valorarse dúaz veces un único curso/título) - Outros cursos de postgrao, Masters ou Experto universitario ( igual ou superior a 150 horas lectivas ) relacionados directamente co posto de traballo: 0´80 por cada 50 horas acumuladas ate un máximo de 4 puntos - Por formación relacionada directamente coas funcións e competencias profesionais propias do posto convocado: 0´50 puntos por cada 20 horas acumuladas ate un máximo de 5 puntos - Por formación relacionada coa Administración pública: 0´30 puntos por cada 20 horas acumuladas ate un máximo de 3 puntos - Por cursos/ formación de Informática: 0´20 puntos por cada 20 horas acumuladas ate un máximo de 3 puntos - Por cursos de galego de nivel superior ao de Perfeccionamento /Celga IV que exime da realización do 3º exercicio: Curso de linguaxe administrativa, nivel medio: 1 punto; Nivel superior: 2 puntos. EXPERIENCIA PROFESIONAL (ate un máximo de 30 puntos) - Por experiencia profesional en postos de igual natureza e similares funcións que o convocado, relacionadas co urbanismo, en calquera Admón pública: 2 puntos por cada periodo compreto de 6 meses acumulados ate un máximo de 25 puntos - Por experiencia profesional noutros postos de distinta natureza e funcións que o convocado ( non relacionados co urbanismo) en calquera Admón pública: 1 puntos por cada periodo compreto de 6 meses acumulados ate un máximo de 15 puntos - Por experiencia profesional en postos de igual natureza e similares funcións que o convocado, relacionada co urbanismo, na empresa privada: 0´50 puntos por cada periodo compreto de 6 meses acumulados ate un máximo de 10 puntos - Por calquera outra experiencia profesional na empresa privada ( non relacionada co urbanismo):0´25 puntos por cada periodo compreto de 6 meses acumulados ate un máximo de 5 puntos 2ª Fase: OPOSICIÓN, de carácter eliminatorio e que suporá o 60 % da puntuación total do proceso selectivo, de xeito que a puntuación máxima da suma de tódolos exercicios é de 60 puntos sobre un total de 100 puntos ) A fase de oposición consistirá na realización e superación dos seguintes exercicios: 1º suposto práctico (obrigatorio e eliminatorio), será cualificado de 0 a 60 puntos 2º exame lingua galega, obrigatorio e eliminatorio, salvo acreditación da correspondente convalidación e será cualificado como Apto /Non apto. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.1º EXERCICIO: SUPOSTO PRÁCTICO: carácter obrigatorio e eliminatorio. Consistirá na realización dunha proba de capacitación relacionada coas funcións e nivel de dificultade propias do posto convocado, na que os aspirantes desenvolverán por escrito un/varios suposto/s plantexado polo Tribunal e relacionado/s co temario Anexo á convocatoria. A duración do exercicio non superára as catro horas, permitíndose a utilización de apoio bibliográfico e/ou documental, sempre previa aprobación dos membros do tribunal. A cualificación do exercicio terá como máximo 60 puntos sendo preciso, dado o carácter eliminatorio, acadar 30 puntos para superar o exercicio. Finalizado o tempo concedido, o Tribunal poderá solicitar a lectura do exercicio aos aspirantes, que deberán ceñirse á exposición escrita realizada, quedando o Tribunal capacitado para realizar canta pregunta considere oportuna en relación ao exercicio desenvolto.2º EXERCICIO:. PROBA ORAL DE LINGUA GALEGA: carácter eliminatorio e obrigatorio, salvo acreditación de exención. Cualificación APTO/ Non apto Dacordo co art.6.3º da lei de Normalización lingüistica quedarán exentos de mesma os aspirantes que, no momento da realización, acrediten estar en posesión do certificado correspondente debidamente homologado pola Xunta de Galicia ( Lei 2/2009 de 23 de xuño que modifica a Lei da Función pública de Galicia) debendo acreditarse a superación do Curso de perfeccionamento en lingua galega, CELGA IV ou nivel equivalente. No suposto de non estar exentos deste exercicio, os aspirantes deberán obrigatoriamente realizar unha proba que consistirá nunha traducción oral inmediata dun texto facilitado polo Tribunal en lingua castelá, á lingua galega, que será calificada como Apto / Non apto. Non se permitirá preparación previa nin apoio documental ou bibliográfico, a duración máxima deste exercicio será de 30 minutos a. O tribunal nomearase de conformidade co artigo 55.1. c) e d) e art.60 da lei 7/2007 do Novo Estatuto do empregado público, así como garantindo a paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: A * Presidente e secretario/a, actuando éste último con voz e voto: Un funcionario/a de carreira do Corpo técnico da Admón local, titular e suplente, todos eles en desempeño de postos de igual ou superior grupo/ subgrupo de pertenza que o convocado B * Vogais: O tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/&idoneidade), designándose a este efecto vogais titulares e suplentes, preferentemente do seguinte xeito - Dous Técnicos, grupo A1- A2, preferentemente Técnicos de Administración especial ou, xeral no seu caso, da área de urbanismo/Obras ou asimilados da Administración pública local ( 2 titulares e 2 suplentes) - Un vocal titular e suplente, cuia designación cédese á Xunta de persoal funcionario, solicitando que na súa proposta se respecte o principio de paridade, así como o de idoneidade e especialidade técnica. b. O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. c. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindíbel a asistencia do Presidente e do Secretario. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. d. Os vocais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia.7.1.- A cualificación de cada exercicio publicarase no taboleiro de Edictos do Concello, constando unicamente a calificación numérica dos aspirantes que superen o exercicio correspondente, así como o chamamento para realización do seguinte exercicio. Comprementariamente será publicada na webb. municipal, aos meros efectos informativos.7.2.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos aspirantes, esta determinará a proposta do Tribunal cualificador, elevando á Sr. Alcalde-Presidente a correspondente proposta de nomeamento que corresponderá ao aspirante que acade a maior puntuación no proceso selectivo.7.3 – O Tribunal, de xeito conxunto á proposta de nomeamento a favor do/a aspirante que acade a maior puntuación do proceso selectivo, elaborará unha listaxe de reservas cos restantes aspirantes segundo orde de prelación das cualificacións, coa finalidade de cubrir futuras substitucións, rexeitamentos, baixas e outras vacantes temporais de natureza similar e/ou de postos asimilados ao convocado.7.4.- O/a aspirante proposto/a deberá presentar dentro do prazo máximo de 5 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo Dpto. de Persoal co fin de efectuar o nomeamento como persoal funcionario interino. Estarán exentos, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real Decreto RD 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello. Programa ANEXO á Convocatoria ( temario xeral e especifico) TEMARIO XERAL: 1.- A Constitución Española de 1978. Dereitos e deberes fundamentais dos cidadáns. A Coroa: As funcións do Rei. O refrendo. As Cortes xerais: composición, atribucións e funcionamento. Aspectos básicos do proceso de elaboración e aprobación das leis.2.- O Poder xudicial. Consello xeral do poder xudicial. O Goberno e a Administración. Goberno e Cortes xerais. Designación, duración e responsabilidade do Goberno 3.-A organización territorial do Estado. As comunidades autónomas, sistema de distribución competencial. O Estatuto de Autonomía de Galiza. As institucions da CC. AA.: O Parlametno. O Consello da Xunta. O Presidente. O Valedor do Pobo. O Tribunal de Contas.4.- O acto administrativo: Concepto, clases e elementos. Nulidade e anulidade. A revisión de actos. A revogación de actos. A rectificación de erros materiais ou de feito. A eficacia dos actos administrativos. Executividade. Notificación dos actos. Publicación das disposicións xerais e actos administrativos. Demora eretroactividade da eficacia.5.- Os recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio. Procedimentos substitutivos dos recursos: conciliación, mediación e arbitraxe. A suspensión da execución do acto recurrido. As reclamacións previas ao exercicio de accións civis e laborais.6.- Procedemento administrativo (I): natureza e fins. Regulamentación legal. Principios xerais de procedimento administrativo. Os interesados no procedimento administrativo. Dereitos dos cidadáns, en particular, acceso ós rexistros e arquivos.7.- Procedimento administrativo (II): Termos e prazos. Iniciación, ordenación e instrucción. Participación dos interesados. Terminación do procedimento: A resolución. Terminación convencional. Outros modos de terminación: desestimento, renuncia e caducidade. O silencio administrativo. 8.- Natureza, extensión e límites da xurisdicción contenciosoadministrativa. Órganos e competencias na orde xurisdiccional contenciosoadministrativa.9. O rexime local. Evolucion. A Carta Europea da autonomía local. A autonomía local: significado, contido e limites. Entidades que integran a administración local. Marco competencial 10.- O Concello. Competencias municipais. Organización municipal, órganos necesarios e complementarios. Constitución, vixencia e finalización do mandato corporativo.11.-O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións. Xuntas de Goberno. Comisións informativas e outros órganos colexiados na Administración Local.12.- A potestade Regulamentaria das Entidades Locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos., procedemento de elaboración. limites. control da potestade regulamentaria. A publicación das normas locais. Os bandos 13.- Facendas Locais. Clasificación de ingresos e gastos. Estructura do Orzamento municipal. Procedimento de aprobación e modificación do Orzamento municipal 14.- Economía de Arteixo. Sectores económicos. Actividade comercial e industrial. Historia de Arteixo. Patrimonio cultural e histórico. Arquitectura relixiosa, popular e civil. Xeografía e Demografía de Arteixo. Situación, orografía, xeoloxía e hidroloxía. Vexetación, climatoloxía, división por parroquias.15.- Lei 7/2007 de 13 abril, do Novo Estatuto do empregado público. Tipoloxía e organización do persoal público. Dereitos e deberes do persoal público. Situacións administrativas. Dereitos economicos e seguridade social. Réxime de incompatibilidades. Tema 16. Antecedentes da lexislación urbanística estatal vixente. Tema 17. Antecedentes da lexislación urbanística vixente na comunidade autónoma de Galicia. Da Lei 11/1985 de 22 de agosto de adaptación da Lei do solo a Galicia á Lei 1/1997 de 24 de marzo do solo de Galicia. Tema 18. A Lei 9/2002 de 30 de decembro de ordenación urbanística e protección do medio rural de Galicia e as súas posteriores modificacións. Tema 19. O Decreto 28/99 de 21 de xaneiro polo que se aproba o Regulamento de disciplina de Galicia para o desenvolvemento e aplicación da Lei do Solo de Galicia. Tema 20. Texto Refundido das Normas Subsidiarias de Planeamento do Concello de Arteixo publicadas no BOP núm.69 de 26 de marzo de 2008. Tema 21. Código Técnico da Edificación. Xeneralidades. Tema 22. Código Técnico da Edificación. Documento Básico SUA. Tema 23. Código Técnico da Edificación. Documento Básico SI. Tema 24. Código Técnico da Edificación. Documento Básico HR. Tema 25. Lei 12/2012, de 26 de decembro, de medidas urxentes de liberalización do comercio e de determinados servizos. Tema 26. Decreto 29/2010, do 4 de marzo, polo que se aproban as normas de habitabilidade de vivendas de Galicia. Tema 27. Lei 8/1997, de 20 de agosto, de accesibilidade e supresión de barreiras na Comunidade Autónoma de Galicia. Tema 28. Decreto 35/2000, de 28 de xaneiro, polo que se aproba o regulamento de desenvolvemento e execución da Lei 8/1997. Tema 29. Plan de Ordenación do Litoral. Tema 30. Decreto 133/2008, de 12 de xuño, polo que se regula a avaliación de incidencia ambiental. Tema 31. Directrices de ordenación do teritorio. Xeneralidades. Tema 32. Ordenanza municipal núm.36, regulamentadora do procedemento de intervención e control da execución de obras ou exercicio de actividades ou servizos. Tema 33. Incidencia da lexislación de costas na ordenación urbanística. Tema 34. O plan xeral de ordenación municipal. Concepto, ámbito, obxecto, determinacións e documentación. Tema 35. Os plans parciais. Obxecto, finalidade, determinacións e documentación. Tema 36. INSTRUCIÓN 1/2011, do 12 de abril, para a aplicación da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia. Tema 37. INSTRUCIÓN 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2001, do 30 de decembro, de ordenación urbanística e protección do medio rural de Galicia, sobre edificacións sen licenza. Tema 38. INSTRUCIÓN 3/2011, do 12 de abril, para a aplicación da disposición transitoria décimo terceira da Lei 9/2002, do 30 de decembro, de ordenación urbanística e protección do medio rural de Galicia, na redacción dada pola Lei 2/2010, do 25 de marzo. Tema 39. INSTRUCIÓN 4/2011, do 12 de abril, sobre a metodoloxía de cálculo do grao de consolidación edificatoria na delimitación do solo de núcleo rural, ao abeiro do disposto na Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia. Tema 40. Plans especiais. Clases, documentos e determinacións. Tema 41. Plans de sectorización. Obxecto, finalidade, determinacións e documentación. Tema 42. Os estudios de detalle. Tema 43. Elaboración e aprobación dos instrumentos de planeamento xeral. Tema 44. As técnicas para o reparto equitativo de cargas e beneficios, áreas de reparto, reparcelación, aproveitamento tipo e reglas xeráis para a equidistribución segundo a Lei 9/2002 de 30 de decembro de ordenación urbanística e protección do medio rural de Galicia e as súas posteriores modificacións. Tema 45. Os sistemas de compensación e cooperación. Tema 46. Os sistemas de expropiación e concerto. Tema 47. Réxime transitorio do réxime xurídico do solo en municipios con planeamento non adaptado á Lei 9/2002 de 30 de decembro de ordenación urbanística e protección do medio rural de Galicia e as súas posteriores modificacións. Tema 48. Réxime xurídico do solo urbano. Tema 49. Réxime xurídico do solo urbanizable. Tema 50. Réxime xurídico do solo de núcleo rural. Tema 51. Réxime xurídico do solo rústico. Tema 52. Condicións e implantación de edificacións en solo de núcleo rural. Tema 53. Condicións e implantación de edificacións en solo rústico. Tema 54. Usos e actividades no solo rústico. Tema 55. Normas de aplicación directa. Tema 56. As licenzas urbanísticas. Concepto e natureza. Tema 57. Actos suxeitos a licenza. Tema 58. As licenzas de usos e obras provisionais. Tema 59. A inspección urbanística. Tema 60. A declaración de ruina. Tema 61. A protección da legalidade urbanística en obras sen licenza ou sen axustarse á licenza en curso de execución. Tema 62. A protección da legalidade urbanística en obras sen licenza ou sen axustarse á licenza rematadas. Tema 63. A protección da legalidade urbanística. Outros actos sen licenza. Tema 64.- Prevención de riscos laborais: marco legal e desenvolvemento normativo da prevencion de riscos Tema 65. Plan de igualdade de oportunidades do Concello de Arteixo ( a disposición na web municipal no centro de Información á Muller) MODELO DE INSTANCIA D/Dona. con DNI núm.:. con enderezo. C. P. Localidade. e teléfono de contacto. e e-mail. EXPÓN: Que tendo coñecemento da Convocatoria do proceso selectivo de FUNCIONARIO/A DE EMPREGO, interino/a por substitución de titular do posto de * ARQUITECTO TÉCNICO / APARELLADOR/A ( ADSCRITO á URBANISMO ) e declarando explícitamente coñecer e aceptar as Bases reguladoras da Convocatoria, cumprindo os requisitos de acceso da Base 2ª (Base 2. d: Non padecer enfermidade nin defecto físico que impida o normal desenvolvemente das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando si precisan adaptacións para realización das probas; e Base 2. e: Non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme.) Aportase a tal efecto a seguinte documentación: (marcar cunha X) 1 DNI copia cotexada 1 Titulación de acceso ( orixinal ou copia cotexada) 1 Méritos académicos e profesionais ( fotocopia cotexada: os méritos profesionais deberán acreditarse con copia cotexada de contratos/nomeamentos mailo certificado de vida laboral ou certificado de fedatario público no caso de prestación de servizos na Admón pública) 1 Taxas dereito exame ( ou certificación de desemprego ou minusvalía) SOLICITA: Sexa admitida ista Instancia para participar no proceso selectivo referido. AO SR. ALCALDE – PRESIDENTE do CONCELLO DE ARTEIXO Arteixo, a 9 de xaneiro de 2014. O ALCALDE-PRESIDENTE Por delegación, Decreto nº 989/2011 Asdo: Jose María Sánchez Novo